
ΤΕΥΧΟΣ ΔΕΥΤΕΡΟ 


Αρ 


. Φύλλου 538 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Συγκρότηση του Ειδικού Δικαστηρίου Εκδικάσε¬ 
ως Αγωγών Κακοδικίας και επίλυσης διαφορών 
του άρθρου 88 παρ. 2 του Συντάγματος για το 
έτος 2017. 

2 

Τήρηση ξεχωριστής σειράς προτεραιότητας για 
ειδίκευση. 

3 

Καθιέρωση υπερωριακής απασχόλησης για το 
προσωπικό που υπηρετεί στο Γραφείο του Γενι¬ 
κού Επιθεωρητή Δημόσιας Διοίκησης έως και Ιού¬ 
νιο 2017. 

4 

Τροποποίηση της υπ'αριθμ. 181504/2016 υπουρ¬ 
γικής απόφασης «Κατάρτιση, περιεχόμενο και 
σύστημα διαχείρισης του Εθνικού Μητρώου 
Παραγωγών (Ε.Μ.ΠΑ.)-Καθορισμός διαδικασίας 
εγγραφής των παραγωγών, στο πλαίσιο της εναλ¬ 
λακτικής διαχείρισης των συσκευασιών και άλλων 
προϊόντων, σύμφωνα με τα άρθρα 7 και 17 του 
ν. 2939/2001 (ΑΊ 79), όπως ισχύουν», (Β'2454). 

5 

Καθορισμός των όρων, προϋποθέσεων, δικαιολο- 
γητικών και διαδικασίας απαλλαγής από το τέλος 
ταξινόμησης αυτοκινήτων που παραλαμβάνονται 
από πολύτεκνους γονείς και γονείς με τρία τέκνα. 


ΑΠΟΦΑΣΕΙΣ 

Αριθμ. 8050 _ (1) 

Συγκρότηση του Ειδικού Δικαστηρίου Εκδικά- 
σεως Αγωγών Κακοδικίας και επίλυσης διαφο¬ 
ρών του άρθρου 88 παρ. 2 του Συντάγματος για 
το έτος 2017. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 88 παρ. 2 και 99 του Συντάγματος. 


β) Των άρθρων 1 και 2 παρ. 1 και 2 του ν. 693/1977 
(262 Α’), όπως αντικαταστάθηκαν από το άρθρο 38 του 
ν. 2172/1993 (207 Α'). 

γ)Του άρθρου 2 παρ. 1 του ν. 3038/2002 «Για την επί¬ 
λυση των διαφορών του άρθρου 88 παρ. 2 του Συντάγ¬ 
ματος και άλλες διατάξεις» (180 Α'). 

2. Το με αριθμό ΔΥ 9/13-1 -2017 πρακτικό συνεδρι- 
άσεως του Συμβουλίου της Επικράτειας σε συμβούλιο 
και δημόσια συνεδρίαση σχετικά με την κλήρωση των 
μελών: α) του κατά τις διατάξεις του ν. 693/1977 και του 
άρθρου 99 του Συντάγματος Ειδικού Δικαστηρίου Εκδι- 
κάσεως Αγωγών Κακοδικίας και β) του κατά τις διατάξεις 
του ν. 3038/2002 και του άρθρου 88 παρ. 2 του Συντάγ¬ 
ματος Ειδικού Δικαστηρίου, για το έτος 2017. 

3. Το π.δ. 125/5-11-2016 (Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών», συ¬ 
γκροτούμε: 

Α)Το Ειδικό Δικαστήριο Εκδικάσεως Αγωγών Κακοδικίας 
για το έτος 2017, αποτελούμενο από τα κατωτέρω μέλη: 

I. ΤΑΚΤΙΚΑ 

1. Νικόλαο Σακελλαρίου του Καρόλου, 

Πρόεδρο του Συμβουλίου της Επικράτειας, ως Πρό¬ 
εδρο 

2. Βαρβάρα Ραφτοπούλου του Παναγιώτη, 

Σύμβουλο της Επικράτειας 

3. Θωμά Γκατζογιάννη του Ανδρέα, 

Αρεοπαγίτη 

4. Ευαγγελία-Ελισσάβετ Κουλουμπίνη, 

Σύμβουλο του Ελεγκτικού Συνεδρίου 

5. α) Ευγενία Σαχπεκίδου του Ρόδιου, 

Καθηγήτρια της Νομικής Σχολής του Αριστοτελείου 

Πανεπιστημίου Θεσσαλονίκης 
β) Στέφανο Παύλου του Κλεάνθη, 

Καθηγητή της Νομικής Σχολής του Δημοκρίτειου Πα¬ 
νεπιστημίου Θράκης 

6. α) Ευθύμιο Καυκόπουλο του Βασιλείου, Δικηγόρο 
Θεσσαλονίκης 

β) Δημήτριο Κορφιάτη του Ιωάννη, 

Δικηγόρο Αθηνών, 

μέλη του Ανωτάτου Πειθαρχικού Συμβουλίου των Δι¬ 
κηγόρων 

II. ΑΝΑΠΛΗΡΩΜΑΤΙΚΑ 

1. α) Κωνσταντίνα Φιλοπούλου του Μιχαήλ, 

β) Βασιλική Σαρρή-Αναγνωστοπούλου του Παναγιώτη, 
Συμβούλους της Επικράτειας 

2. α) Χαράλαμπο Καλαματιανό του Γεωργίου, 
β) Γεώργιο Χοϊμέ του Ιωάννη, 

Αρεοπαγίτες 

3. α) Ευφροσύνη Παπαθεοδώρουτου Αθανασίου, 
β) Βασιλική Σοφιανού του Νικολάου, 

Συμβούλους του Ελεγκτικού Συνεδρίου 

4. α) Σπυρίδωνα Φλογαΐτη του Ιωάννη, 

Καθηγητή της Νομικής Σχολής του Εθνικού και Καπο- 

διστριακού Πανεπιστημίου Αθηνών 
β) Γεώργιο Τριανταφυλλάκη του Δημητρίου, 
Καθηγητή της Νομικής Σχολής του Δημοκρίτειου Πα¬ 
νεπιστημίου Θράκης 

γ) Ανθή Πελλένη-Παπαγεωργίου του Κλέαρχου, 
δ) Καλλιόπη Χριστακάκου-Φωτιάδη, 

Καθηγήτριες της Νομικής Σχολής του Εθνικού και Κα- 
ποδιστριακού Πανεπιστημίου Αθηνών. 

5. α) Δημήτριο Γιώτσα του Γεωργίου, Δικηγόρο Αθηνών 
β) Νικόλαο Βασιλακάκη του Ευαγγέλου, Δικηγόρο 

Θεσσαλονίκης 

γ) Ιάσονα Δούμπη του Πέτρου, Δικηγόρο Θεσσαλονίκης 
δ) ΚωνσταντίνοΤσενέ του Παναγιώτη, Δικηγόρο Αθηνών, 
μέλη του Ανωτάτου Πειθαρχικού Συμβουλίου των Δι¬ 
κηγόρων 

Β) Το Ειδικό Δικαστήριο για την επίλυση διαφορών του 
άρθρου 88 παρ. 2 του Συντάγματος και του άρθρου 2 
παρ. 1 τουν. 3038/2002, αποτελούμενο από τα μέλη του 
Ειδικού Δικαστηρίου Εκδικάσεως Αγωγών Κακοδικίας και 
επιπλέον από τα παρακάτω μέλη: 

I. ΤΑΚΤΙΚΑ 

1. Κωνσταντίνο Παπαδημητρίου του Δημητρίου, 
Καθηγητή της Νομικής Σχολής του Εθνικού και Καποδι- 

στριακού Πανεπιστημίου Αθηνών 

2. Δημήτριο Μανώλη του Εμμανουήλ, Δικηγόρο Αθηνών, 
Μέλος του Ανωτάτου Πειθαρχικού Συμβουλίου των 

Δικηγόρων 
II. ΑΝΑΠΛΗΡΩΜΑΤΙΚΑ 

1. α) Λάμπρο Μαργαρίτη του Χρήστου, 

Καθηγητή της Νομικής Σχολής του Αριστοτελείου Πα¬ 
νεπιστημίου Θεσσαλονίκης 

β) Ευαγγελία Κουτούπατου Γεωργίου, 

Καθηγήτρια της Νομικής Σχολής του Αριστοτελείου 
Πανεπιστημίου Θεσσαλονίκης 

2. α) Ανδρέα Ζαχόπουλο του Θεοφάνη, 
β) Θεμιστοκλή Κλουκίνα του Θεοδώρου, 

Δικηγόρους Αθηνών, 

μέλη του Ανωτάτου Πειθαρχικού Συμβουλίου των Δι¬ 
κηγόρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2017 
Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. Α25/Γ.Π. οικ.978 5 (2) 

Τήρηση ξεχωριστής σειράς προτεραιότητας για 

ειδίκευση. 

Ο ΥΠΟΥΡΓΟΣ ΚΑΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη, 

1. Τις διατάξεις: 

α. του ν. 123/1975 «Περί ρυθμίσεως θεμάτων Ιατρι¬ 
κού Προσωπικού Νοσηλευτικών Ιδρυμάτων και ετέρων 
θεμάτων αρμοδιότητος Υπουργείου Κοινωνικών Υπηρε¬ 
σιών» (ΦΕΚ 172/τ.Α’), 

β. της παρ.1 του άρθρου 2 του ν. 4052/2012 «Νόμος 
αρμοδιότητας Υπουργείων Υγείας και Κοιν. Αλληλεγγύ¬ 
ης και Εργασίας και Κοιν. Ασφάλισης για εφαρμογή του 
νόμου «Έγκριση των Σχεδίων Συμβάσεων Χρηματοδο¬ 
τικής Διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας (Ε.Τ.Χ.Σ.), της Ελλη¬ 
νικής Δημοκρατίας και της Τράπεζας της Ελλάδος, του 
Σχεδίου του Μνημονίου Συνεννόησης μεταξύ της Ελλη¬ 
νικής Δημοκρατίας, της Ευρωπαϊκής Επιτροπής και της 
Τράπεζας της Ελλάδος και άλλες επείγουσες διατάξεις 
για τη μείωση του δημοσίου χρέους και τη διάσωση της 
εθνικής οικονομίας» και άλλες διατάξεις» (ΦΕΚ 41/τ.Α 1 ), 
όπως τροποποιήθηκε και ισχύει, 

γ. του άρθρου 98 του ν. 4182/2013 «Κώδικας κοινωφε¬ 
λών περιουσιών, σχολαζουσών κληρονομιών και λοιπές 
διατάξεις» (ΦΕΚ 185/τ.Α'), όπως τροποποιήθηκε και ισχύ¬ 
ει. δ.του άρθρου 18του ν. 4213/2013 «Προσαρμογή της 
εθνικής νομοθεσίας στις διατάξεις της Οδηγίας 2011 /24/ 
ΕΕ του Ευρωπαϊκού Κοινοβουλίου και του Συμβουλίου 
της 9ης Μαρτίου 2011 περί εφαρμογής των δικαιωμάτων 
των ασθενών στο πλαίσιο της διασυνοριακής υγειονομι¬ 
κής περίθαλψης (Ε 88/45/4.4.2011) και άλλες διατάξεις» 
(ΦΕΚ 261/τ.Α'), 

ε. της παρ.2 του άρθρου 15 του ν. 4238/2014 «Πρωτο¬ 
βάθμιο Εθνικό Δίκτυο Υγείας (ΠΕ.Δ.Υ.), αλλαγή σκοπού 
Ε.Ο.Π.Υ.Υ. και λοιπές διατάξεις» (ΦΕΚ 38/τ.Α'), όπως τρο¬ 
ποποιήθηκε και ισχύει, 

στ. του άρθρου 50 του ν. 4272/2014 «Προσαρμογή στο 
εθνικό δίκαιο της Εκτελεστικής Οδηγίας 2012/25/ΕΕ της 
Επιτροπής της 9ης Οκτωβρίου 2012 για τη θέσπιση δια¬ 
δικασιών ενημέρωσης σχετικά με την ανταλλαγή, μεταξύ 
των κρατών-μελών, ανθρώπινων οργάνων που προο¬ 
ρίζονται για μεταμόσχευση - Ρυθμίσεις για την Ψυχική 
Υγεία και την Ιατρικώς Υποβοηθούμενη Αναπαραγωγή 
και λοιπές διατάξεις» (ΦΕΚ 145/τ.Α'), 

ζ. του άρθρου 27 του ν. 4320/2015 «Ρυθμίσεις για 
τη λήψη άμεσων μέτρων για την αντιμετώπιση της αν¬ 
θρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις» 
(ΦΕΚ 29/τ.Α'), 

η. του π.δ/τος 106/14 «Οργανισμός του Υπουργείου 
Υγείας» (ΦΕΚ 173/τ.Α'), όπως τροποποιήθηκε και ισχύει, 

θ. του π.δ/τος 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116 Α). 

2. Την αριθμ. ΔΥ3α/οικ. 1143/95 κοινή υπουργική από¬ 
φαση «Εξαίρεση διοικητικών πράξεων και εγγράφων από 
τον περιορισμό των τριών υπογραφών» (ΦΕΚ 951 /τ.Β'). 

3. Την αριθμ. Υ25/6-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Υγείας Παύλο Πολάκη» (ΦΕΚ 2144/2015/τ.Β'). 

4. Την αριθμ. Α2δ/Γ.Π οικ.9106/5-2-2016 υπουργική 
απόφαση «Καθορισμός της διαδικασίας τοποθέτησης 
ιατρών στα Νοσηλευτικά Ιδρύματα προς απόκτηση ει¬ 
δικότητας» (ΦΕΚ 314 Β). 

5. Την από 20-1-2017 Σύμφωνη Γνώμη της Εκτελεστι¬ 
κής Επιτροπής του ΚΕ.Σ.Υ. 

6. Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε: 

Την τήρηση ξεχωριστής σειράς προτεραιότητας για 
ειδίκευση, ανά οργανική μονάδα των ενιαίων Ν.Π.Δ.Δ. 
του άρθρου 2 του ν. 4052/2012, στις αρμόδιες υπηρεσίες 
των Περιφερειών της χώρας, στην περιοχή ευθύνης των 
οποίων υπάγονται οι κατωτέρω αναφερόμενες οργανι¬ 
κές μονάδες: 

6ης ΥΠΕ ΠΕΛΟΠΟΝΝΗΣΟΥ-ΙΟΝΙΩΝ ΝΗΣΩΝ-ΗΠΕΙΡΟΥ 
ΚΑΙ ΔΥΤΙΚΗΣ ΕΛΛΑΔΑΣ 

Οργανική Μονάδα Έδρας Γ.Ν. ΣΠΑΡΤΗΣ «I. & ΑΙΚ. ΓΡΗ- 
ΓΟΡΙΟΥ» 

Αποκεντρωμένη Οργανική Μονάδα Γ.Ν.- Κ.Υ. ΜΟΑΑΟΙ 
του ενιαίου Ν.Π.Δ.Δ. με την επωνυμία «Γ.Ν. ΛΑΚΩΝΙΑΣ». 

Με τη δημοσίευση της παρούσας παύει να ισχύει η 
αριθμ. Υ10δ/οικ.85945/16-9-2013 (ΦΕΚ 2348/τ.Β') «Δι¬ 
αδικασία τοποθέτησης ιατρών για ειδίκευση στα ενιαία 
Ν.Π.Δ.Δ. του ν. 4052/2012», για τις ως άνω αναφερόμενες 
οργανικές μονάδες των ενιαίων Ν.Π.Δ.Δ. και σύμφωνα 
με τα αναφερόμενα. 

Οι αρμόδιες Δ/νσεις Υγείας και Κοιν. Μέριμνας των 
αντίστοιχων Περιφερειών της χώρας, θα προτείνουν 
τους ιατρούς που έχουν καταχωρηθεί στην ενιαία σει¬ 
ρά προτεραιότητας από 1-1-2013 του αναφερόμενου 
ενιαίου Ν.Π.Δ.Δ. μέχρι την ημερομηνία δημοσίευσης της 
παρούσας, σύμφωνα με την παραπάνω αναφερόμενη 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2017 
Οι Υπουργοί 

Αναπληρωτής Υπουργός 
Υγείας Υγείας 

ΑΝΔΡΕΑΣ ΞΑΝΘΟΣ ΠΑΥΛΟΣ ΠΟΛΑΚΗΣ 


Αριθμ. 2534 _ (3) 

Καθιέρωση υπερωριακής απασχόλησης για το 
προσωπικό που υπηρετεί στο Γραφείο του Γε¬ 
νικού Επιθεωρητή Δημόσιας Διοίκησης έως και 
Ιούνιο 2017. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1 .Τις διατάξεις του ν. 3074/2002 (ΦΕΚ 296/Α/4.12.2002) 
«Γενικός Επιθεωρητής Δημόσιας Διοίκησης, Αναβάθμιση 


του Σώματος Επιθεωρητών - Ελεγκτών Δημόσιας Διοί¬ 
κησης και του Συντονιστικού Οργάνου Επιθεώρησης και 
Ελέγχου και άλλες διατάξεις» όπως τροποποιήθηκε και 
συμπληρώθηκε. 

2. Το π.δ. 77/2005 (ΦΕΚ Α' 118/27.5.2005) «Προϋπο¬ 
θέσεις και τρόπος διενέργειας ελέγχου - Οργάνωση και 
λειτουργία του Γραφείου του Γενικού Επιθεωρητή Δη¬ 
μόσιας Διοίκησης». 

3. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176/Α/16.12.2015). 

4. Την με αριθμ. 2/31029/ΔΕΠ/6.5.2016 εγκύκλιο 
του Γ.Λ.Κ. με θέμα: «Παροχή οδηγιών για την εφαρμο¬ 
γή των διατάξεων του Κεφαλαίου Β' του ν. 4354/2015 
(ΦΕΚ176/Α). 

5. Το προεδρικό διάταγμα υπ' αριθμ. 12 «Διορισμός 
Γενικού Επιθεωρητή Δημόσιας Διοίκησης» (ΦΕΚ Α' 24/ 
23.2.2016) με το οποίο διορίζεται στη θέση του Γενικού 
Επιθεωρητή Δημόσιας Διοίκησης, για θητεία πέντε (5) 
ετών, η Μαρία Παπασπύρου - Ζεντέλη του Αριστείδη, 
Εφέτης ε.τ. (Α.Δ.Τ. Σ269615), η οποία επελέγη από το 
Υπουργικό Συμβούλιο με την υπ' αριθμ. 2/2016 πράξη 
του, όπως ισχύει μετά την ολοκληρωμένη αναδιατύπωση 
του (ΦΕΚ ΥΟΔΔ 114/3.3.2016). 

6. Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Φ.Ε.Κ. 208/Α72016). 

7. Τις αυξημένες υπηρεσιακές ανάγκες, όπως το προ¬ 
σωπικό που υπηρετεί στο Γραφείο του Γενικού Επιθεω¬ 
ρητή Δημόσιας Διοίκησης να προσφέρει τις υπηρεσίες 
του και πέρα από τις ώρες υποχρεωτικής εργασίας, για: 
α) την εκκαθάριση των αρχείων του Γ.Ε.Δ.Δ., λόγω πι¬ 
θανής μεταστέγασης των υπηρεσιών και β) τον έλεγχο 
και επεξεργασία δηλώσεων περιουσιακής κατάστασης - 
Πόθεν Έσχες. 

8. Το γεγονός ότι, από την απόφαση αυτή θα προ- 
κύψουν δαπάνες οι οποίες θα ανέλθουν στο ποσό των 
26.000,00 € περίπου, θα αντιμετωπιστούν από τις πιστώ¬ 
σεις που έχουν εγγράφει για το σκοπό αυτό στο Φορέα 
05-660 - Γενικός Επιθεωρητής Δημόσιας Διοίκησης, για 
το οικονομικό έτος 2017 και θα βαρύνουν τον ΚΑΕ 0511. 

9. Την απόφαση ανάληψης υποχρέωσης του Γ.Ε.Δ.Δ. 
με Α.Π. 1233/23.1.2017 και Α.Δ.Α.: Ω0950ΡΡ6-8ΗΜ/ 
30.1.2017. 

10. Την, επί της ανωτέρω απόφασης, και με α/α 
7514/25.1.2017 πράξη της Γενικής Διεύθυνσης Οικονο¬ 
μικών και Διοικητικών Υπηρεσιών στο Υπουργείο Διοι¬ 
κητικής Ανασυγκρότησης καιτηνταυτάριθμη αντίστοιχη 
καταχώρηση στο τηρούμενο από αυτήν Βιβλίο Εγκρίσε¬ 
ων και Εντολών Πληρωμής, αποφασίζουμε: 

1 .Την έγκριση υπερωριακής απασχόλησης πέραν του 
κανονικού ωραρίου, από την ημερομηνία δημοσίευσης 

τής παρούσης έως 30.06.2017, για το προσωπικό που 
υπηρετεί στο Γραφείο του Γενικού Επιθεωρητή Δημόσιας 
Διοίκησης προκειμένου να αντιμετωπιστούν επείγουσες 
υπηρεσιακές ανάγκες κατά τα παραπάνω. 

2.Την κατανομή της υπερωριακής απασχόλησης, σύμ¬ 
φωνα με τις υπάρχουσες πιστώσεις ως εξής: 

α) Είκοσι δύο (22) υπάλληλοι της Διεύθυνσης Γραμμα¬ 
τείας και της Διεύθυνσης Επεξεργασίας Δηλώσεων Περι¬ 
ουσιακής Κατάστασης, στους οποίους περιλαμβάνονται 
οι Προϊστάμενοι των Διευθύνσεων, μέχρι εκατόν είκοσι 
(120) ώρες ανά άτομο για το α' εξάμηνο του έτους 2017, 
σύμφωνα με τις διατάξεις των περ. 1 και 2 της παρ. Α του 
άρθρου 20 του ν. 4354/2015. 

β) Δώδεκα (12) Ειδικοί Επιθεωρητές μέχρι εκατόν εί¬ 
κοσι (120) ώρες ανά άτομο για το α' εξάμηνο του έτους 
2017, σύμφωνα με τις διατάξεις των περ. 1 και 2 της 
παρ. Α του άρθρου 20 του ν. 4354/2015. 

γ) Δύο (2) Οδηγοί, μέχρι εκατόν είκοσι (120) ώρες ανά 
άτομο για το α' εξάμηνο του έτους 2017, σύμφωνα με 
τις διατάξεις των περ. 1 και 2 της παρ. Α του άρθρου 20 
του ν. 4354/2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2017 

Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. 892 _ (4) 

Τροποποίηση της υπ' αριθμ. 181504/2016 υπουρ¬ 
γικής απόφασης «Κατάρτιση, περιεχόμενο και 
σύστημα διαχείρισης του Εθνικού Μητρώου Πα¬ 
ραγωγών (Ε.Μ.ΠΑ.)-Καθορισμός διαδικασίας εγ¬ 
γραφής των παραγωγών, στο πλαίσιο της εναλλα¬ 
κτικής διαχείρισης των συσκευασιών και άλλων 
προϊόντων, σύμφωνα με τα άρθρα 7 και 17 του 
ν. 2939/2001 (ΑΊ79), όπως ισχύουν», (Β'2454). 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις των άρθρων 7,17,20 και 24 του ν. 2939/ 
2001 «Συσκευασίες και εναλλακτική διαχείριση των συ¬ 
σκευασιών και άλλων προϊόντων-Ίδρυση Εθνικού Ορ¬ 
γανισμού Εναλλακτικής Διαχείρισης Συσκευασιών και 
Άλλων Προϊόντων (Ε.Ο.Ε.Δ.Σ.Α.Π.) και άλλες διατάξεις» 
(Α' 179), όπως τροποποιήθηκαν με τα άρθρα 2 (παρ.3), 5 
(παρ.3), 6 και 7 του ν. 3854/2010 (Α'94) και στη συνέχεια 
τα άρθρα 20 και 24 με τα άρθρα 6 και 46 του ν. 4042/ 
2012 (Α'24). 

2. Τις διατάξεις του ν. 4042/2012 «Ποινική προστασία 
του περιβάλλοντος -Εναρμόνιση με την Οδηγία 2008/99/ 
ΕΚ - Πλαίσιο παραγωγής και διαχείρισης αποβλήτων - 
Εναρμόνιση με την Οδηγία 2008/98/ΕΚ. Ρύθμιση θεμά¬ 
των Υπουργείου Περιβάλλοντος, Ενέργειας και Κλιματι¬ 
κής Αλλαγής» (Α' 24). 


3. Τις διατάξεις του ν. 3882/2010 «Εθνική Υποδομή 
Γεωχωρικών Πληροφοριών-Εναρμόνιση με την Οδη¬ 
γία 2007/2/ΕΚ του Ευρωπαϊκού Κοινοβουλίου και του 
Συμβουλίου της 14ης Μαρτίου 2007 και άλλες σχετικές 
διατάξεις» (Α' 166). 

4. Το π.δ. 99/2008 «Συγκρότηση, διάρθρωση και λει¬ 
τουργία του Ελληνικού Οργανισμού Εναλλακτικής Δια¬ 
χείρισης Συσκευασιών και Άλλων Προϊόντων (ΕΟΕΔΣΑΠ) 
και κανονισμός Οικονομικής Διαχείρισης και Προμηθει¬ 
ών του Οργανισμού» (ΑΊ 54), όπως τροποποιήθηκε με 
το άρθρο 8 του ν. 3854/2010 (Α'94) και στη συνέχεια με 
το άρθρο 46 (παρ. 4,5,6 και 7) του ν. 4042/2012 (Α'24). 

5. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση 
και τα Κυβερνητικά όργανα» (Α'98) στη συνέχεια τρο¬ 
ποποιήθηκε με το Κεφάλαιο Δεύτερο (παραγ. Β) του 
ν. 4320/2015 (Α'29). 

6. Το π.δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (Α' 167). 

7. Τις διατάξεις του π.δ. 125/2016 «Διορισμός Υπουργών, 
Αναπληρωτών Υπουργών και Υφυπουργών» (Α' 210). 

8. Την υπ' αριθμ. Υ 172/2016 απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(Β' 3610). 

9. Την υπ' αριθμ. Υ 198/2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Σωκράτη Φά- 
μελλο» (Β 3722). 

10. Την υπ' αριθμ. 181504/2016 υπουργική απόφαση 
«Κατάρτιση, περιεχόμενο και σύστημα διαχείρισης του 
Εθνικού Μητρώου Παραγωγών (Ε.Μ.ΠΑ.)-Καθορισμός 
διαδικασίας εγγραφής των παραγωγών, στο πλαίσιο 
της εναλλακτικής διαχείρισης των συσκευασιών και 
άλλων προϊόντων, σύμφωνα με τα άρθρα 7 και 17 του 
ν. 2939/2001 (ΑΊ 79), όπως ισχύουν» (Β’ 2454). 

11. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Η υπ' αριθμ. 181504/2016 υπουργική απόφαση (Β' 2454) 
τροποποιείται ως εξής: 

1) Στην παράγραφο 2 του άρθρου 2, η περίπτωση (β) 
αντικαθίσταται ως εξής: 

«β) τους παραγωγούς που, ήδη κατά την έναρξη ισχύος 
της παρούσας απόφασης, δραστηριοποιούνται στην ελ¬ 
ληνική επικράτεια, οι οποίοι υποχρεούνται να εγγραφούν 
στο Ε.Μ.ΠΑ. μέσα σε 8 μήνες από την έναρξη ισχύος της». 

2) Στο άρθρο 9, η περίπτωση (ε) αριθμείται ως παρά¬ 
γραφος 2, οπότε οι προηγούμενες ρυθμίσεις του άρθρου 
αυτού αριθμούνται ως παράγραφος 1. Η νέα παράγρα¬ 
φος 2 έχει ως εξής: 

«2. Η αναγραφή του Αριθμού Μητρώου Παραγωγού 
στα φορολογικά στοιχεία της εταιρείας καθίσταται υπο¬ 
χρεωτική στο πλαίσιο εφαρμογής των σχετικών διατά¬ 
ξεων του ν. 4308/2014 (Α’251), όπως εκάστοτε ισχύει. 

3) Στο άρθρο 10 η παράγραφος 2 αντικαθίσταται ως 
εξής: 

«2. Το πιστοποιητικό εγγραφής στο Ε.Μ.ΠΑ.: 
α) εντάσσεται στα στοιχεία που απαιτούνται, σύμφω¬ 
να με τις σχετικές διατάξεις της κείμενης νομοθεσίας, 
ως προϋπόθεση για τη διάθεση ενός προϊόντος στην 
ελληνική αγορά και, 

β) διασφαλίζει, στο πλαίσιο εφαρμογής του ν. 4412/ 
2016 (Α' 147) όπως εκάστοτε ισχύει, το δικαίωμα του 
παραγωγού για τη συμμετοχή του σε δημόσιους δια¬ 
γωνισμούς». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2017 
Οι Υπουργοί 

Περιβάλλοντος και Αναπληρωτής Υπουργός 

Ενέργειας Περιβάλλοντος και Ενέργειας 

ΓΙΩΡΓΟΣ ΣΤΑΘΑΚΗΣ ΣΩΚΡΑΤΗΣ ΦΑΜΕΛΛΟΣ 


Αριθμ.ΔΔΘΤΟΚ ΓΙΟΙ 9 676 ΕΞ 2017 (5) 

Καθορισμός των όρων, προϋποθέσεων, δικαιο- 
λογητικών και διαδικασίας απαλλαγής από το 
τέλος ταξινόμησης αυτοκινήτων που παραλαμ- 
βάνονται από πολύτεκνους γονείς και γονείς με 
τρία τέκνα. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις του άρθρου 36 του ν. 1563/1985 (ΦΕΚΑ' 
151), όπως έχει διαδοχικά τροποποιηθεί με τις διατάξεις 
του άρθρου 12 του ν. 3220/2004 (ΦΕΚ ΑΊ 5), του άρθρου 
2 παρ. 11 του ν. 3583/2007 (ΦΕΚ Α' 142) και του άρθρου 
20 παρ. 2 του ν. 4110/2013 (ΦΕΚ ΑΊ 7) και ισχύει. 

2. Τις διατάξεις του άρθρου 1 παράγραφος 2 καθώς και 
του άρθρου 4 του ν. 3454/2006 (ΦΕΚ Α' 75), όπως ισχύει. 

3. Τις εξουσιοδοτικές διατάξεις του ακροτελεύτιου 
εδαφίου του άρθρου 36 του ν. 1563/1985 (ΦΕΚ ΑΊ 51), 
όπως ισχύει και του άρθρου 1 παράγραφος 2 εδάφιο 4 
του ν. 3454/2006 (ΦΕΚ Α' 75). 

4. Τις διατάξεις του άρθρου 90 του π.δ. 63/2005 (ΦΕΚ 
98/Α722.04.2005) «Κωδικοποίηση της νομοθεσίας για 
την Κυβέρνηση και τα Κυβερνητικά όργανα». 

5. Τις διατάξεις της αριθμ. Δ.ΟΡΓ.Α 1094448 ΕΞ 
2015/10.07.2015 (ΦΕΚ 1574/Β727-7-2015) απόφα¬ 
σης Γ.Γ.Δ.Ε. «Τροποποίηση των αριθμ. Δ6Α 1058824 
ΕΞ 2014/8-4-2014 (Β' 865, 1079 και 1846) και Δ.ΟΡΓ. Α 
1147691 ΕΞ 2014/6-11-2014 (Β' 3017) αποφάσεων του 
Γενικού Γραμματέα Δημοσίων Εσόδων του Υπουργεί¬ 
ου Οικονομικών, ως προς την αναδιάρθρωση και τον 
ανακαθορισμό καθ' ύλην αρμοδιότητας και οργανικών 
θέσεων οργανικών μονάδων της Γενικής Διεύθυνσης 
Τελωνείων και Ε.Φ.Κ., καθώς και λοιπών διατάξεων που 
αφορούν στην καθ' ύλην και στην κατά τόπον αρμοδι¬ 
ότητα Τ ελωνείων». 


6. Την αριθ. Δ6Α 1015213 ΕΞ 2013/28-1-2013 (Β' 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως τροπο¬ 
ποιήθηκε, συμπληρώθηκε και ισχύει, σε συνδυασμό με 
τις διατάξεις του άρθρου 41 παρ. 3α) του ν. 4389/2016 
(ΦΕΚ Α'94), όπως ισχύουν. 

7. Την αριθ. 1 της 20-1-2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του άρθρου 41 παρ. 10 του ν. 4389/2016 (ΦΕΚ 
Α'94), όπως ισχύουν. 

8. Τις διατάξεις του κεφαλαίου Α' «Σύσταση Ανεξάρ¬ 
τητης Αρχής Δημοσίων Εσόδων» του ν. 4389/2016 (ΦΕΚ 
Α'94), όπως ισχύουν και ειδικότερα του άρθρου 2, παρ. 
2, περ. δ). 

9. Την ανάγκη καθορισμού των όρων, προϋποθέσεων, 
δικαιολογητικών και διαδικασίας χορήγησης απαλλα¬ 
γής από το τέλος ταξινόμησης αυτοκινήτων που πα- 
ραλαμβάνονται από πολύτεκνους γονείς και γονείς με 
τρία τέκνα. 

11 .Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καθορίζονται οι όροι, οι προϋποθέσεις, τα δικαιολο- 
γητικά και η διαδικασία χορήγησης της απαλλαγής από 
το τέλος ταξινόμησης επιβατικών αυτοκινήτων που πα- 
ραλαμβάνονται από πολύτεκνους γονείς και γονείς με 
τρία τέκνα. 

Άρθρο 1 

Πεδίο εφαρμογής 

Η παρούσα έχει εφαρμογή για τη χορήγηση της απαλ¬ 
λαγής από το τέλος ταξινόμησης επιβατικών αυτοκινή¬ 
των που παραλαμβάνονται από πολύτεκνους γονείς και 
από γονείς με τρία τέκνα σύμφωνα με τα οριζόμενα στις 
ισχύουσες διατάξεις του άρθρου 36 του ν. 1563/1985 
και του άρθρων 1 παράγραφος 2 και 4 του ν. 3454/2006. 

Άρθρο 2 

Δικαιούχο πρόσωπα 

1. Δικαιούχο πρόσωπα της απαλλαγής από το τέλος 
ταξινόμησης είναι οι πολύτεκνοι γονείς και οι γονείς με 
τρία τέκνα, οι οποίοι είναι: 

α) Έλληνες πολίτες που διαμένουν μόνιμα στην Ελ¬ 
λάδα, 

β) ομογενείς αλλοδαπής υπηκοότητας που διαμένουν 
μόνιμα στην Ελλάδα, 

γ) πολίτες άλλων κρατών μελών της Ευρωπαϊκής Ένω¬ 
σης που διαμένουν μόνιμα στην Ελλάδα, 

δ) πολίτες άλλων κρατών που διαμένουν νόμιμα και 
μόνιμα στην Ελλάδα και είναι γονείς τέκνων ελληνικής 
υπηκοότητας. 

2. Η απαλλαγή από το τέλος ταξινόμησης γονέων με 
τρία τέκνα παρέχεται για μία μόνο φορά και για ένα αυ¬ 
τοκίνητο ανά οικογένεια. 

3. Η απαλλαγή από το τέλος ταξινόμησης πολύτεκνων 
γονέων παρέχεται για δεύτερη και τελευταία φορά, μετά 
την πάροδο πέντε (5) ετών από την ημερομηνία χρήσης 
του δικαιώματος αυτού, εφόσον από το πιστοποιητικό 
οικογενειακής κατάστασης προκύπτει ότι οι ενδιαφερό¬ 
μενοι πολύτεκνοι γονείς έχουν κατά τον τελωνισμό του 
αυτοκινήτου τουλάχιστον τέσσερα (4) ανήλικα τέκνα. 

4. Η απαλλαγή από το τέλος ταξινόμησης πολύτεκνων 
γονέων παρέχεται και στους γονείς, οι οποίοι προτού κα¬ 
ταστούν πολύτεκνοι είχαν υπαχθεί στις διατάξεις απαλ¬ 
λαγής από το τέλος ταξινόμησης γονέων με τρία τέκνα. 

Άρθρο 3 

Υποβαλλόμενα Δικαιολογητικά 

1. Για τη χορήγηση της απαλλαγής από το τέλος ταξινό¬ 
μησης υποβάλλονται στην αρμόδιαΤελωνειακή Αρχή τε¬ 
λωνισμού του αυτοκινήτου τα ακόλουθα δικαιολογητικά: 

α) Για τους πολύτεκνους γονείς και γονείς με τρία τέκνα 
που είναι Έλληνες πολίτες και διαμένουν μόνιμα στην 
Ελλάδα: 

αα) Αίτηση - δήλωση στην οποία αναγράφονται: 

- Τα πλήρη στοιχεία ταυτότητας των γονέων και των 
τέκνων, καθώς και ο τόπος μονίμου κατοικίας τους. 

- Η υπηκοότητα του πατέρα και της μητέρας. 

- Ο αριθμός δελτίου ταυτότητας και των δύο γονέων. 

ββ) Π ιστοποιητικό οικογενειακής κατάστασης του Δή¬ 
μου, στον οποίο είναι εγγεγραμμένη η οικογένεια. 

- Για τους πολύτεκνους γονείς, από το πιστοποιητικό 
οικογενειακής κατάστασης θα πρέπει να προκύπτει ότι 
οι ενδιαφερόμενοι γονείς έχουν στη ζωή τέσσερα (4) 
τουλάχιστον τέκνα, τα οποία κατά την ημερομηνία πα¬ 
ραλαβής του αυτοκινήτου είναι ανήλικα άγαμα ή προ- 
στατευόμενα. 

- Για τους γονείς με τρία τέκνα, από το πιστοποιητικό 
οικογενειακής κατάστασης θα πρέπει να προκύπτει ότι 
οι ενδιαφερόμενοι γονείς έχουν στη ζωή τρία (3) τουλά¬ 
χιστον τέκνα, τα οποία κατά την ημερομηνία παραλαβής 
του αυτοκινήτου είναι ανήλικα άγαμα ή προστατευό- 
μενα. 

γγ) Υπεύθυνη δήλωση του ν. 1599/1986, με την οποία 
δηλώνεται: 

- Σε περίπτωση άσκησης του δικαιώματος για πρώτη 
φορά: ότι δεν έχουν παραλάβει άλλο αυτοκίνητο με βάση 
τις διατάξεις που ισχύουν για τους πολύτεκνους γονείς ή 
τους γονείς με τρία τέκνα ούτε έχουν στην κατοχή τους 
άλλο αυτοκίνητο, το οποίο έχουν παραλάβει βάσει λοι¬ 
πών διατάξεων ατελείας και ότι το παραλαμβανόμενο 
αυτοκίνητο θα χρησιμοποιηθεί αποκλειστικά για προ¬ 
σωπική και οικογενειακή χρήση και δεν θα μεταβιβαστεί 
ούτε παραχωρηθεί με οποιοδήποτε τρόπο η χρήση του, 
πριν την πάροδο τριών (3) ετών από την παραλαβή του. 

- Σε περίπτωση εκ νέου άσκησης του δικαιώματος: ότι 
έχουν παραλάβει άλλο αυτοκίνητο με βάση τις διατάξεις 
που ισχύουν για τους πολύτεκνους γονείς ή τους γονείς 
με τρία τέκνα και έχει παρέλθει το προβλεπόμενο περιο¬ 
ριστικό διάστημα για την εκ νέου υπαγωγή στο δικαίωμα 
απαλλαγής από το φόρο, ότι δεν έχουν στην κατοχή τους 
άλλο αυτοκίνητο, το οποίο έχουν παραλάβει βάσει λοι¬ 
πών διατάξεων ατελείας και ότι το παραλαμβανόμενο 


αυτοκίνητο θα χρησιμοποιηθεί αποκλειστικά για προ¬ 
σωπική και οικογενειακή χρήση και δεν θα μεταβιβαστεί 
ούτε παραχωρηθεί με οποιοδήποτε τρόπο η χρήση του, 
πριν την πάροδο τριών (3) ετών από την παραλαβή του. 

β) Για τους πολύτεκνους γονείς και γονείς με τρία τέ¬ 
κνα που είναι ομογενείς αλλοδαπής υπηκοότητας και 
διαμένουν μόνιμα στην Ελλάδα: 

αα) Αίτηση - δήλωση στην οποία αναγράφονται: 

- Τα πλήρη στοιχεία ταυτότητας των γονέων και των 
τέκνων, καθώς και ο τόπος μονίμου κατοικίας τους. 

- Η υπηκοότητα του πατέρα και της μητέρας. Σε πε¬ 
ρίπτωση αλλοδαπής υπηκοότητας θα αναγράφεται, αν 
πρόκειται για Έλληνες, το γένος. 

- Ο αριθμός του Ειδικού Δελτίου Ταυτότητας Ομο¬ 
γενούς (Ε.Δ.Τ.Ο) ή της Άδειας Διαμονής Ενιαίου Τύπου 
(Α.Δ.Ε.Τ) ή του διαβατηρίου. 

ββ) - Πιστοποιητικό οικογενειακής κατάστασης του 
Δήμου, στον οποίο είναι εγγεγραμμένη η οικογένεια ή 

- Πιστοποιητικό οικογενειακής κατάστασης εκδιδόμε- 
νο από την αρμόδια αρχή της χώρας τους, με πρόσφατη 
ημερομηνία έκδοσης, νόμιμα μεταφρασμένο και επικυ¬ 
ρωμένο. Στις περιπτώσεις όπου δεν εκδίδεται πιστοποιη¬ 
τικό οικογενειακής κατάστασης υποβάλλεται κάθε άλλο 
δημόσιο έγγραφο εκδιδόμενο από την αρμόδια αρχή της 
χώρας τους, με πρόσφατη ημερομηνία έκδοσης, νόμιμα 
μεταφρασμένο και επικυρωμένο. 

- Για τους πολύτεκνους γονείς, από το πιστοποιητικό 
οικογενειακής κατάστασης θα πρέπει να προκύπτει ότι 
οι ενδιαφερόμενοι γονείς έχουν στη ζωή τέσσερα (4) 
τουλάχιστον τέκνα, τα οποία κατά την ημερομηνία πα¬ 
ραλαβής του αυτοκινήτου είναι ανήλικα άγαμα ή προ- 
στατευόμενα. 

- Για τους γονείς με τρία τέκνα, από το πιστοποιητικό 
οικογενειακής κατάστασης θα πρέπει να προκύπτει ότι 
οι ενδιαφερόμενοι γονείς έχουν στη ζωή τρία (3) τουλά¬ 
χιστον τέκνα, τα οποία κατά την ημερομηνία παραλαβής 
του αυτοκινήτου είναι ανήλικα άγαμα ή προστατευό- 
μενα. 

γγ) Υπεύθυνη δήλωση του ν. 1599/1986, κατά τα ορι¬ 
ζόμενα στην υποπερ. γγ) της περίπτωσης α) της παρα¬ 
γράφου 1 του παρόντος άρθρου. 

δδ) Ειδικό Δελτίο Ταυτότητας Ομογενούς (Ε.Δ.Τ.Ο) ή 
Άδεια Διαμονής Ενιαίου Τύπου (Α.Δ.Ε.Τ). 

γ) Για τους πολύτεκνους γονείς και γονείς με τρία τέ¬ 
κνα που είναι πολίτες άλλων κρατών μελών της Ε.Ε. και 
διαμένουν μόνιμα στην Ελλάδα. 

αα) Αίτηση - δήλωση στην οποία αναγράφονται: 

- Τα πλήρη στοιχεία ταυτότητας των γονέων και των 
τέκνων, καθώς και ο τόπος μονίμου κατοικίας τους. 

- Η υπηκοότητα του πατέρα και της μητέρας. Σε πε¬ 
ρίπτωση αλλοδαπής υπηκοότητας θα αναγράφεται, αν 
πρόκειται για Έλληνες, το γένος. 

- Ο αριθμός του εγγράφου πιστοποίησης μόνιμης 
διαμονής πολίτη κράτους μέλους της Ε.Ε. ή ο αριθμός 
διαβατηρίου. 

ββ) - Πιστοποιητικό οικογενειακής κατάστασης του 
Δήμου, στον οποίο είναι εγγεγραμμένη η οικογένεια ή 

- Πιστοποιητικό οικογενειακής κατάστασης εκδιδόμε- 
νο από την αρμόδια αρχή της χώρας τους, με πρόσφατη 

ημερομηνία έκδοσης, νόμιμα μεταφρασμένο και επικυ¬ 
ρωμένο. Στις περιπτώσεις όπου δεν εκδίδεται πιστοποιη¬ 
τικό οικογενειακής κατάστασης υποβάλλεται κάθε άλλο 
δημόσιο έγγραφο εκδιδόμενο από την αρμόδια αρχή της 
χώραςτους, μεπρόσφατη ημερομηνία έκδοσης, νόμιμα 
μεταφρασμένο και επικυρωμένο. 

- Για τους πολύτεκνους γονείς, από το πιστοποιητικό 
οικογενειακής κατάστασης θα πρέπει να προκύπτει ότι 
οι ενδιαφερόμενοι γονείς έχουν στη ζωή τέσσερα (4) 
τουλάχιστον τέκνα, τα οποία κατά την ημερομηνία πα¬ 
ραλαβής του αυτοκινήτου είναι ανήλικα άγαμα ή προ- 
στατευόμενα. 

- Για τους γονείς με τρία τέκνα, από το πιστοποιητικό 
οικογενειακής κατάστασης θα πρέπει να προκύπτει ότι 
οι ενδιαφερόμενοι γονείς έχουν στη ζωή τρία (3) τουλά¬ 
χιστον τέκνα, τα οποία κατά την ημερομηνία παραλαβής 
του αυτοκινήτου είναι ανήλικα άγαμα ή προστατευό- 
μενα. 

γγ) Υπεύθυνη δήλωση του ν. 1599/1986 κατά τα ορι¬ 
ζόμενα στην υποπερ. γγ) της περίπτωσης α) της παρα¬ 
γράφου 1 του παρόντος άρθρου. 

δδ) Έγγραφο πιστοποίησης μόνιμης διαμονής πολίτη 
κράτους μέλους της ΕΕ. 

δ) Για τους πολύτεκνους γονείς και γονείς με τρία τέκνα 
που είναι πολίτες άλλων κρατών, οι οποίοι διαμένουν 
νόμιμα και μόνιμα στην Ελλάδα και είναι γονείς τέκνων 
ελληνικής υπηκοότητας. 

αα) Αίτηση - δήλωση στην οποία αναγράφονται: 

- Τα πλήρη στοιχεία ταυτότητας των γονέων και των 
τέκνων, καθώς και ο τόπος μονίμου κατοικίας τους. 

- Η υπηκοότητα του πατέρα και της μητέρας. Σε πε¬ 
ρίπτωση αλλοδαπής υπηκοότητας θα αναγράφεται, αν 
πρόκειται για Έλληνες, το γένος. 

- Ο αριθμός του Δελτίου Διαμονής πενταετούς διάρκει¬ 
ας ή του Δελτίου Μόνιμης Διαμονής δεκαετούς διάρκειας 
ή του διαβατηρίου. 

ββ) Πιστοποιητικό οικογενειακής κατάστασης εκδι- 
δόμενο από την αρμόδια αρχή της χώρας τους, με πρό¬ 
σφατη ημερομηνία έκδοσης, νόμιμα μεταφρασμένο 
και επικυρωμένο. Στις περιπτώσεις όπου δεν εκδίδεται 
πιστοποιητικό οικογενειακής κατάστασης υποβάλλεται 
κάθε άλλο δημόσιο έγγραφο εκδιδόμενο από την αρ¬ 
μόδια αρχή της χώρας τους, με πρόσφατη ημερομηνία 
έκδοσης, νόμιμα μεταφρασμένο και επικυρωμένο. 

- Για τους πολύτεκνους γονείς, από το πιστοποιητικό 
οικογενειακής κατάστασης θα πρέπει να προκύπτει ότι 
οι ενδιαφερόμενοι γονείς έχουν στη ζωή τέσσερα (4) 
τουλάχιστον τέκνα, τα οποία κατά την ημερομηνία πα¬ 
ραλαβής του αυτοκινήτου είναι ανήλικα άγαμα ή προ- 
στατευόμενα. 

- Για τους γονείς με τρία τέκνα, από το πιστοποιητικό 
οικογενειακής κατάστασης θα πρέπει να προκύπτει ότι 
οι ενδιαφερόμενοι γονείς έχουν στη ζωή τρία (3) τουλά¬ 
χιστον τέκνα, τα οποία κατά την ημερομηνία παραλαβής 
του αυτοκινήτου είναι ανήλικα άγαμα ή προστατευό- 
μενα. 

γγ) Υπεύθυνη δήλωση του ν. 1599/1986 κατά τα ορι¬ 
ζόμενα στην υποπερ. γγ) της περίπτωσης α) της παρα¬ 
γράφου 1 του παρόντος άρθρου. 


δδ) Δελτίο Διαμονής πενταετούς διάρκειας ή Δελτίο 
Μόνιμης Διαμονής δεκαετούς διάρκειας. 

2. Για την εφαρμογή των διατάξεων του άρθρου 12 
του ν. 3220/2004 και του άρθρου 1 του ν. 3454/2006 ως 
«προστατευόμενα» νοούνται τα τέκνα που εμπίπτουν σε 
μια από τις ακόλουθες περιπτώσεις: 

α) Φοιτούν σε αναγνωρισμένες σχολές και εκπαιδευτι¬ 
κά ιδρύματα της ημεδαπής ή αλλοδαπής και δεν έχουν 
συμπληρώσει το εικοστό πέμπτο (25ο) έτος της ηλικίας 
τους. Η φοίτηση στα ανωτέρω εκπαιδευτικά ιδρύματα 
αποδεικνύεται με την υποβολή βεβαίωσης του εκπαι¬ 
δευτικού ιδρύματος στο οποίο είναι εγγεγραμμένοι. Ως 
αναγνωρισμένες σχολές και εκπαιδευτικά ιδρύματα στην 
ημεδαπή νοούνται όσα εντάσσονται σε μια από τις βαθ¬ 
μίδες εκπαίδευσης και παρέχουν τίτλους σπουδών. Η 
φοίτηση τέκνων σε σχολές και εκπαιδευτικά ιδρύματα 
της αλλοδαπής αποδεικνύεται με την υποβολή σχετι¬ 
κής βεβαίωσης του Διαπανεπιστημιακού Οργανισμού 
ΑναγνώρισηςΤίτλων Ακαδημαϊκών και Πληροφόρησης 
(Δ.Ο.Α.Τ.Α.Π.). 

β) Εκπληρώνουν τις στρατιωτικές τους υποχρεώσεις 
και δεν έχουν συμπληρώσει το εικοστό πέμπτο (25ο) 
έτος της ηλικίας τους. Η εκπλήρωση των στρατιωτικών 
υποχρεώσεων αποδεικνύεται με την υποβολή βεβαίω¬ 
σης της στρατιωτικής υπηρεσίας στην οποία υπάγονται. 

γ) Εμπίπτουν σε κατηγορία ατόμων με αναπηρίες, 
άγαμα, διαζευγμένα ή σε κατάσταση χηρείας, εφόσον 
δεν εμπίπτουν στις κατηγορίες ατόμων με αναπηρί¬ 
ες του άρθρου 16 του ν. 1798/1988 (ΦΕΚ 166/Α ) που 
δικαιούνται να παραλάβουν επιβατικό αυτοκίνητο με 
απαλλαγή από το τέλος ταξινόμησης. Η αναπηρία των 
τέκνων για τη χορήγηση της απαλλαγής αποδεικνύεται 
με την προσκόμιση ιατρικής γνωμάτευσης του Κέντρου 
Πιστοποίησης Αναπηρίας (ΚΕ.Π.Α.) του ΙΚΑ-ΕΤΑΜ, από 
την οποία θα πρέπει να προκύπτει ποσοστό αναπηρίας 
εξήντα επτά (67%) και άνω. Εκτός από την ανωτέρω ια¬ 
τρική γνωμάτευση απαιτείται και η υποβολή υπεύθυνης 
δήλωσης των δικαιούχων γονέων ότι το τέκνο δεν έχει 
υπαχθεί στις περί αναπήρων πολιτών διατάξεις ατελείας. 

3. Στην περίπτωση όπου οι δικαιούχοι γονείς βρίσκο¬ 
νται σε διάσταση ή έχει λυθεί ο μεταξύ τους γάμος, το 
δικαίωμα παρέχεται στον γονέα εκείνο που πράγματι 
έχει με οριστική δικαστική απόφαση την επιμέλεια των 
τέκνων, η οποία υποβάλλεται στην αρμόδιαΤελωνειακή 
Αρχή. Στην περίπτωση διαζευγμένων γονέων με προστα¬ 
τευόμενα ενήλικα τέκνα, η αρμόδια Τελωνειακή Αρχή 
ζητά φορολογικά στοιχεία, από τα οποία πρέπει να προ¬ 
κύπτει ότι τα τέκνα βαρύνουν το φορολογούμενο και 
συνοικούν μαζί του. 

Άρθρο 4 

Τελωνειακή παρακολούθηση και αποδέσμευση 

1 .Το προβλεπόμενο κατά περίπτωση τελωνειακό πα¬ 
ραστατικό για τον τελωνισμό του αυτοκινήτου κατατίθε¬ 
ται υποχρεωτικά στο όνομα και των δύο γονέων. 

2. Στα εκδιδόμενο από την αρμόδιαΤελωνειακή Αρχή 
πιστοποιητικά ταξινόμησης αναγράφεται ρητά η απαγό¬ 
ρευση μεταβίβασης, μίσθωσης ή με οποιονδήποτε άλλο 
τρόπο παραχώρησηςτηςχρήσηςτου αυτοκινήτου πριν 

από την πάροδο τριών (3) ετών από την ημερομηνία 
παραλαβής του. 

3. Σε περίπτωση μεταβίβασης ή παραχώρησης με 
οποιονδήποτε τρόπο της χρήσης του αυτοκινήτου πριν 
από τη συμπλήρωση τριών (3) ετών από την παραλαβή 
του, εισπράττεται το τέλος ταξινόμησης που αναλογεί 
κατά το χρόνο της μεταβίβασης ή η διαφορά μεταξύ 
του τέλους αυτού και του τέλους ταξινόμησης που έχει 
καταβληθεί. 

4. Αν η μεταβίβαση, μίσθωση ή παραχώρηση με 
οποιονδήποτε τρόπο της χρήσης του αυτοκινήτου γίνει 
χωρίς την άδεια της Τελωνειακής Αρχής, εισπράττεται 
το τέλος ταξινόμησης της προηγούμενης παραγράφου, 
καθώς και πρόσθετο τέλος, ίσο με το ένα τέταρτο (1/4) 
του ακέραιου συντελεστή του τέλους ταξινόμησης που 
αναλογεί στο αυτοκίνητο. 

5. Μετά την παρέλευση τριών (3) ετών από την ημε¬ 
ρομηνία παραλαβής του αυτοκινήτου, αυτό μπορεί να 
μεταβιβαστεί χωρίς την άδεια της Τελωνειακής Αρχής. 

6. Κατά το περιοριστικό διάστημα των τριών (3) ετών 
η οδήγηση του αυτοκινήτου επιτρέπεται μόνο στα μέλη 
της οικογένειας του δικαιούχου, σύζυγο και άγαμα τέκνα, 
χωρίς να απαιτείται περαιτέρω έγκριση τηςΤελωνειακής 
Αρχής. 

Άρθρο 5 

Αντικατάσταση αυτοκινήτου λόγω ολικής καταστρο¬ 

φής 

1. Σε περίπτωση ολικής καταστροφής αυτοκινήτου 
που έχει παραληφθεί με τις ισχύουσες διατάξεις απαλ¬ 
λαγής από το τέλος ταξινόμησης πολύτεκνων γονέων 
και γονέων με τρία τέκνα επιτρέπεται η αντικατάσταση 
του αυτοκινήτου με απαλλαγή από το φόρο αυτόν εντός 
του ισχύοντος περιοριστικού διαστήματος τελωνειακής 
παρακολούθησής του. 

2. Η αντικατάσταση του αυτοκινήτου λόγω ολικής κα¬ 
ταστροφής χορηγείται για μία μόνο φορά ανά οικογένεια 
απάτην αρμόδιαΤελωνειακή Αρχή, με την τήρηση των 
όρων και προϋποθέσεων που ισχύουν για την υπαγωγή 


των ενδιαφερομένων στις διατάξεις των πολυτέκνων 
γονέων ή των γονέων με τρία τέκνα και εφόσον οι ενδι¬ 
αφερόμενοι γονείς προσκομίσουν - εκτός των δικαιολο- 
γητικών που προβλέπονται στο άρθρο 3 της παρούσας - 
και τα ακόλουθα δικαιολογητικά: 

α) Αίτηση με την οποία ζητούν να παραλάβουν για 
πρώτη φορά με την προβλεπόμενη απαλλαγή, αυτοκί¬ 
νητο προοριζόμενο να αντικαταστήσει άλλο που οι ίδιοι 
είχαν παραλάβει με τις διατάξεις απαλλαγής από το τέλος 
ταξινόμησης των πολυτέκνων γονέων ή των γονέων με 
τρία τέκνα και το οποίο υπέστη ολική καταστροφή. 

β) Ακριβές αντίγραφο από το βιβλίο αδικημάτων και 
συμβάντων του οικείου Αστυνομικού Τμήματος με πρό¬ 
σφατη ημερομηνία έκδοσης, από το οποίο θα πρέπει να 
προκύπτει ότι ο ενδιαφερόμενος έχει δηλώσει την ολική 
καταστροφή του αυτοκινήτου. 

γ) Πράξη οριστικής διαγραφής του αυτοκινήτου από 
τα Μητρώα αυτοκινήτων της αρμόδιας Υπηρεσίας του 
Υπουργείου Υποδομών και Μεταφορών. 

δ) Βεβαίωση, από την οποία θα προκύπτει ότι το αυ¬ 
τοκίνητο έχει εγκαταλειφθεί υπέρ του Δημοσίου μέσω 
τηςΤελωνειακής Αρχής και έχει χαρακτηριστεί ωςΌχημα 
Τέλους Κύκλου Ζωής (Ο.Κ.Τ.Ζ.). 

Άρθρο 6 

Κάθε άλλη διάταξη αντίθετη με τα οριζόμενα στην 
παρούσα παύει να ισχύει. 

Άρθρο 7 

Τελικές διατάξεις 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

